DA Den Europæiske Unions Tidende C 267/46

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 267/16)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

RÉSUMÉ

RÅDETS FORORDNING (EØF) Nr. 510/2006

»AGNEAU DE LOZERE«

EF-nr.: FR/PGI/005/0501/06.10.2005

BOB ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Institut National des Appellations d'Origine (I.N.A.O.) Adresse: 51, rue d'Anjou F-75008 Paris Tlf. (33) 153 89 80 00 Fax (33) 142 25 57 97 E-mail: info@inao.gouv.fr

2. Sammenslutning:

Navn: Association Viande d'Agneau de Lozère (A.V.A.L.) Adresse: c/o Cobevial Avenue Pierre Sémard F-48100 Marvejols Tlf. (33) 466 32 43 08 Fax (33) 466 32 04 02 E-mail: cobevial-48@wanadoo.fr Sammensætning: Producent/Forarbejdningsvirksomhed ( X ) Andre ( X )

3. Produktets art:

Kategori 1.1: Fersk kød og slagtebiprodukter

4. Varespecifikation:

[resumé af kravene i henhold til artikel 4, stk. 2, i forordning (EF) nr. 510/2006]

4.1. Navn: »Agneau de Lozère«

4.2. Beskrivelse: Dette BGB-produkt har følgende kendetegn:

Race: Han- og hunavlsdyrene er af racen Blanche du Massif Central.

Dyretype: Lammene (af begge køn) er unge og lette. De placerer sig mellem mælke- og græsfodrede lam. De skilles først fra moderfårene, når de forlader bedriften. De dier moderfårene indtil den naturlige fravænning, og de modtager under ingen omstændigheder modermælkserstatning.

Avlsform: Avlsformen er økonomisk og baseret på optimal udnyttelse af græsarealerne i BGB-området. Besætningen går mest muligt på friland. Den systematiske udnyttelse af græsarealerne garanterer således produktets specifikke karakter. Lammene adskiller sig derved fra de intensivt opdrættede lam, fordi de græsser på ekstensivt udnyttede arealer med forskelligartet vegetation, og fårene påvirker derfor lammene gennem modermælken.

Lammene slagtes, inden de er 130 dage gamle.

Slagtekroppene har følgende kendetegn:

slagtevægten for lam ligger på mellem 7 og 19 kg

kropsbygning: U, R et O i EUROP-handelsklasseskemaet

fedningsgrad: klasse 2 og 3 i EUROP-handelsklasseskemaet

farve: hvid til lyserødt

fedtkvalitet: fast konsistens, føjeligt og hvidt.

Det ferske lammekød sælges som:

hele eller halve slagtekroppe

udskæringer til halv groshandel

klar til udskæring (PAD)

stykker til detailsalg (UVC).

4.3. Geografisk område: Lammene fødes, opdrættes og slagtes i BGB-området.

BGB-området »Agneau de Lozère« er blevet fastlagt ud fra følgende kriterier:

tilstedeværelse af moderfår af racen Blanche du Massif Central (BMC)

— anvendt kriterium: tilstedeværelse af BMC: mere end 500 BMC-moderfår til stede pr. kanton

stigende højde i aksen sydøst/nordvest

— anvendt kriterium: kantoner i en højde på over 800 m eller i en højde på mellem 600 og 800 m

forekomst af lavt produktive græsarealer i stigende højde i aksen nordvest/sydøst

— anvendt kriterium: altid grønne arealer (STH), der er lavt produktive (mindst 20 %).

Ingen forekomst af vulkansk undergrund, der medfører en mere intensiv udnyttelse af dyr og arealer.

Det geografiske område omfatter 259 kommuner fordelt på 4 departementer:

— departementet Lozère (48): alle 185 kommuner i departementet

— departementet Cantal (15): 33 kommuner: Alleuze, Anglards-de-Saint-Flour, Anterrieux, Celoux, Chaliers, Chaudes-Aigues, Chazelles, Clavieres, Coren, Deux-Verges, Espinasse, Faverolles, Fridefont, Jabrun, Lieutades, Lorcieres, Loubaresse, Maurines, Mentieres, Montchamp, Rageade, Ruynes-en-Margeride, Saint-Georges, Saint-Just, Saint-Marc, Saint-Martial, Saint-Remy-de-Chaudes-Aig, Saint-Urcize, Soulages, Tiviers, Trinitat, Vabres, Vedrines-Saint-Loup.

— departementet Ardèche (07): 11 kommuner: Borne, Cellier-du-Luc, Laval-d'Aurelle, Laveyrune, Lesperon, Malarce-sur-la-Thines, Montselgues, Saint-Alban-en-Montagne, Saint-Etienne-de-Lugdares, Saint-Laurent-les-Bains, Sainte-Marguerite-Lafiger.

— departementet Haute Loire (43): 30 kommuner: Alleyras, Ally, Arlet, Auvers, Besseyre-Saint-Mary, Chanaleilles, Charraix, Hastel, Chazelles, Croisances, Cronce, Cubelles, Desges, Esplantas, Ferrussac, Grezes, Langeac, Monistrol-d'Allier, Pebrac, Pinols, Prades, Saint-Austremoine, Saint-Christophe-d'Allier, Saint-Prejet-d'Allier, Saint-Venerand, Saugues, Tailhac, Thoras, Vazeilles-près-Saugues, Venteuges.

4.4. Bevis for oprindelse: Sporbarheden er sikret fra dyrets fødsel til kødets afsætning til forbrugerne. Avlerne skal føre avlsregistre og identificere deres dyr efter gældende forskrifter.

Dyr, der udelukkes fra BGB-betegnelsen, mærkes med et rødt kryds på ryggen.

Dyr, der omfattes af BGB-betegnelsen, modtager en særlig sløjfe med en henvisning til BGB-betegnelsen.

Et levende dyr kan spores gennem dets arbejdsnummer.

En slagtekrop kan spores gennem slagtenummeret (der afhænger af arbejdsnummeret), og udskårne stykker kan spores gennem nummeret på det udskårne parti.

4.5. Produktionsmetode: En avlsbedrift skal være kvalificeret, inden avlen af lam kan påbegyndes.

Lammene kommer fra moderfår af racen Blanche du Massif Central og væddere af samme race. De nuværende udvælgelsesmål for racen er: forbedring af moderfårenes kvaliteter, af modermælkens værdi, der indvirker på fedtlagets kvalitet og farve, avledygtigheden, væksten og navnlig forbedringen af slagtekvaliteterne (kropsbygning og fedtmængde).

Belægningsgraden er på under 1,4 EVK pr. ha, dvs. mindre end ti moderfår pr. udnyttet areal (enge og overdrev i hedeegne, underskov og bjerge).

Opholdsarealet i avlsbygninger skal svare til 1,5 m2 pr. opfodret moderfår, hvis bygningen er forsynet med traditionelle fodertrug eller langs- eller tværgående foderbånd med midtergang. Er bygningen forsynet med foderbånd, skal arealet kun være på 1,3 m2 pr. moderfår.

Opfodring af moderfår

Fodergræssets vækst forsinkes af vejrforholdene (vinterkulde, sommertørke, …), der begrænser udbuddet og græsningsperioden. Afhængigt af årstiderne og dyrenes fysiske behov foretrækker avleren at benytte enge og overdrev. Brugen af enge og overdrev er dog nøje forbundet med kombineret og samtidig anvendelse af andre foderressourcer, der stammer fra overdrev, enge, foderafgrøder eller tørret foder.

Avlerne forpligter sig til at privilegere selvforsyning af foder (græs eller hø). 100 % af foderforbruget stammer derfor fra BGB-området bortset fra den tørrede lucerne, der er nødvendigt som proteintilskud. Foderet kan dyrkes eller købes i BGB-området. Den købte tørrede lucerne overstiger dog ikke 10 % af foderforbruget.

Opfodring af lam

Lammene lever til at begynde med udelukkende af den modermælk, som de dier hos mødrene, indtil de naturligt fravænnes. Moderfårene ammer deres lam mindst to gange om dagen, hvad der forlænger modermælksproduktionen mest muligt. Lammene fjernes under ingen omstændigheder fra mødrene før fravænning.

I slutningen af opdrætsperioden kan lammene foruden modermælk modtage et fodertilskud, der består af mindst 50 % korn og biprodukter af korn. Tilskuddet udgør højst 31 % af den samlede fodermængde og stammer ikke nødvendigvis fra BGB-området.

Slagtning og udskæring

Lammene slagtes i BGB-området. Lammekødet kan opskæres uden for BGB-området. Kødet kan emballeres i folie, vakuumpakning eller i emballage med ændret atmosfære.

4.6. Tilknytning: BMC er en rustik race, der opdrættes racerent

Racen Blanche du Massif Central (BMC) betragtes historisk set som en gren af den store bestand af får, der tidligere var samlet under betegnelsen »Caussenards«, der i mere end 2 000 år har befolket Causses, som er de tørre, stenede og golde egne, der støder op til den sydlige og sydvestlige del af Massif Central.

I de senere årtier er udtrykket »Blanc de Lozère« blevet mere og mere brugt og betegner en udvikling i den lokale bestand i Margeride, som er fremelsket af avlere, der ønsker får med mere fyldige og faste former for dyr fra de bedste besætninger.

Da racen har bredt sig til langt større områder end det oprindelige område, har den nu fået tildelt det mindre restriktive navn »Blanche du Massif Central« (BMC).

BMC-racens avlsfordele: de specifikke forhold, som gør denne race særlig velegnet til det pågældende område

BMC-racen er udtryk for en fin tilpasning til de ofte vanskelige vilkår for (næsten udelukkende) frilandsavl i golde og tørre områder eller de mere kontinentale vejrforhold i bjergegne. Takket denne kvalitet kan producenterne opdrætte får, der kan modstå de ringeste vejrforhold på højsletter uden læfaciliteter, og som kan nøjes med den føde, de selv finder, og bevæge sig over lange afstande for at finde bedre føde.

I Lozère kan BMC-racens vedvarende overvægt, når det gælder kødproduktion, i forhold til andre kødfåreracer navnlig forklares med racens rustikke karakter. Kødkvaliteten afhænger af BGB-området, fordi den skyldes de særlige foderforhold for både moderfår og lam i disse områder.

BMC-racen udgør, fordi den har fastholdt disse kendetegn, et stærkt led i den kæde, der knytter disse områder sammen.

Græsningsområdernes betydning for fåreavlen

De ekstensive avlsmetoder, som de pågældende BGB-lam opdrættes efter (økonomiske avlsvilkår), er baseret på en optimal udnyttelse af de lokale ressourcer: græs, hø og foderkorntilskud.

Den ekstensive fåreavl omfatter også særlige arealer, der i modsætning til græsarealer og lignende ikke egner sig (ret godt) til de klassiske mekaniske dyrkningsmetoder, hvis de skal være økonomisk acceptable. Disse ekstensivt drevne arealer kan (stort set) ikke udnyttes af andre husdyrarter som f.eks. kvæg.

Den specifikke karakter af produktet »agneau de Lozère« hviler således på den kombinerede virkning af høj kvalitet, racens renhed, foderets diversitet og miljøkvaliteten i forbindelse med opdrætsmetoder, der udnytter det naturlige miljø og ældgamle traditioner.

Kød af anerkendt kvalitet

BMC-racen er på trods af sin rustikke karakter anerkendt som det bedste lammekød af de franske rustikke racer. Opdrætterne foretager derfor ikke krydsninger.

Kødet fra »agneau de Lozère« har i dag et særlig godt omdømme, som det fremgår af mange avisartikler (både den brede presse og fagpressen) og udtalelser fra kendte kokke (David Van Laer, Philippe Groult). De verdenskendte lokale restauratører fortæller om lammekød fra Lozère, at kødet er silkeagtigt, kødteksturen er fin og fast, og at »kødet er parfumeret med græsdufte«.

4.7. Kontrolorgan:

Navn: Qualisud, Organisme certificateur agréé EN 45011 Adresse: 2, rue des Remparts F-40000 Mont-de-Marsan Tlf. (33) 558 06 15 21 Fax (33) 558 75 13 36 E-mail: qualisud@wanadoo.fr

4.8. Mærkning: Varebetegnelse: »Agneau de Lozère«.

Logoet BGB eller angivelsen Beskyttet Geografisk Betegnelse fremgår af mærkningen.

(1) EUT L 93 af 31.3.2006, s. 12.